Yulin pyhäkkö

pienoiskuva|Pyhäkön sandō ja kivilyhtyjä
Yulin pyhäkkö ( tai 玉里神社, Yùlǐ shénshè,  tai Gyokuri-ja) oli Japanin siirtomaakaudella Taiwanin Hualienin piirikunnan Yulissa (silloinen Karenkōn prefektuurin Tamazaton piirikunta) toiminut šintolainen pyhäkkö. Nykyisin siitä on jäljellä vain rauniot.

Pyhäkkö perustettiin 22. lokakuuta 1928. Sinne pyhitettyjä kameja olivat prinssi Kitashirakawa Yoshihisa sekä Kunitama, Ōkuninushi ja Sukunabikona (kaitaku-sanjin). Toisen maailmansodan jälkeen pyhäkkö purettiin ja alue raunioitui, mutta vuonna 2008 siitä tehtiin virallinen muinaisjäänne, minkä jälkeen jäljelle jääneitä rakenteita on kunnostettu vapaaehtoisvoimin. Nähtävillä ovat lähes kokonaisuudessaan säilyneet torii-portit sekä  sandō-kulkutie ja sen varren tōrō-kivilyhdyt.

 Lähteet 

 Aiheesta muualla 

玉里社殘蹟 

Luokka:Taiwanin rakennukset ja rakennelmat
Luokka:Šintolaiset pyhäköt